CELEX: 32021R1005
Language: bg
Date: 2021-06-21 00:00:00
Title: Регламент (ЕС) 2021/1005 на Съвета от 21 юни 2021 година за изменение на Регламент (ЕС) 2016/44 за ограничителни мерки с оглед на положението в Либия

22.6.2021   
               
               
                  BG
               
               
                  Официален вестник на Европейския съюз
               
               
                  L 222/1
               
            
         РЕГЛАМЕНТ (ЕС) 2021/1005 НА СЪВЕТА
         от 21 юни 2021 година
         за изменение на Регламент (ЕС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на решение 2011/137/ОВППС (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) 2016/44 на Съвета (2) се привеждат в действие мерките, предвидени с Решение (ОВППС) 2015/1333.
                  
               
                     (2)
                  
                  
                     На 16 април 2021 г., Съветът за сигурност на ООН (ССООН) прие резолюция 2571 (2021). ССООН припомни резолюция 2174 (2014), в която се посочва, че мерките, определени в резолюция 1970 (2011), се прилагат и по отношение на лица и образувания, участващи във или предоставящи подкрепа за действия, различни от посочените в Резолюция 1970 (2011) на ССООН, които застрашават мира, стабилността или сигурност в Либия или възпрепятстват или подкопават успешното завършване на нейния политически преход. Той подчерта също така, че такива действия биха могли да включват възпрепятстване или подкопаване на изборите, планирани в пътната карта от форума „Либийски политически диалог“.
                  
               
                     (3)
                  
                  
                     На 21 юни 2021 г. Съветът прие Решение (ОВППС) 2021/1014 (3) за изменение на Решение (ОВППС) 2015/1333, в което поясни, че критериите за налагане на ограничителни мерки обхващат също физически или юридически лица, образувания и органи, които възпрепятстват или подкопават изборите, планирани в пътната карта от форума „Либийски политически диалог“.
                  
               
                     (4)
                  
                  
                     Някои от тези мерки попадат в приложното поле на Договора, поради което е необходимо регулаторно действие на равнището на Съюза, по-специално с оглед осигуряване на еднаквото им прилагане във всички държави членки.
                  
               
                     (5)
                  
                  
                     Поради това Регламент (ЕС) 2016/44 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 6, параграф 2 от Регламент (ЕС) 2016/44 буква г) се заменя със следното:
            
                        „г)
                     
                     
                        които участват или оказват подкрепа при действия, които застрашават мира, стабилността или сигурността в Либия или възпрепятстват или подкопават успешното приключване на политическия преход в Либия, включително:
                        
                                    i)
                                 
                                 
                                    чрез планиране, ръководство или извършване на действия в Либия, които са в нарушение на приложимото международно право в областта на правата на човека или на приложимото международно хуманитарно право или които представляват нарушение на правата на човека, в Либия;
                                 
                              
                                    ii)
                                 
                                 
                                    чрез нападения срещу летища, сухопътни гари или морски пристанища в Либия, срещу либийски държавни институции или съоръжения или срещу чуждестранни мисии в Либия;
                                 
                              
                                    iii)
                                 
                                 
                                    чрез предоставяне на подкрепа на въоръжени групи или престъпни мрежи, чрез незаконната експлоатация на суров нефт или други природни ресурси в Либия;
                                 
                              
                                    iv)
                                 
                                 
                                    чрез прилагане на заплахи или принуда спрямо либийските държавни финансови институции и либийската Национална петролна корпорация или участие в действия, които могат да доведат до или да имат за резултат присвояването на либийски държавни средства;
                                 
                              
                                    v)
                                 
                                 
                                    чрез нарушаване или подпомагане на заобикалянето на разпоредбите на оръжейното ембарго в Либия, установено в Резолюция 1970 (2011) на ССООН и член 1 от настоящия регламент;
                                 
                              
                                    vi)
                                 
                                 
                                    чрез възпрепятстване или подкопаване на изборите, планирани в пътната карта от форума „Либийски политически диалог“;
                                 
                              
                                    vii)
                                 
                                 
                                    като лица, образувания или органи, действащи за или от името на или под ръководството на посочените по-горе, или като образувания или органи, притежавани или контролирани от тях или от лица, образувания или органи, изброени в приложение II или III; или“.
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 21 юни 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  OB L 206, 1.8.2015 г., стр. 34.
         
            (2)  Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (ОВ L 12, 19.1.2016 г., стр. 1).
         
            (3)  Решение (ОВППС) 2021/1014 на Съвета от 21 юни 2021 г. за изменение на Решение (ОВППС) 2015/1333 относно ограничителни мерки с оглед на положението в Либия (вж. стр. 38 от настоящия брой на Официален вестник).